b'\n_START_ARTICLE_\nRadiolinja\n_START_SECTION_\nV\xc4\x93sture\n_START_PARAGRAPH_\n1988. gad\xc4\x81 Finnet grupas dal\xc4\xabbnieki dibin\xc4\x81ja uz\xc5\x86\xc4\x93mumu Radiolinja, lai izveidotu ciparu mobilo sakaru t\xc4\xabklu. 1991. gada 1. j\xc5\xablij\xc4\x81 Radiolinja k\xc4\x81 pasaul\xc4\x93 pirmais operators atkl\xc4\x81ja publiski pieejamu GSM t\xc4\xabklu. Pirmo zvanu veica Somijas ministru prezidents Hari Holkeri, zvanot Tamperes m\xc4\x93ram K\xc4\x81rinai Sonio. T\xc4\xabklu izb\xc5\xabv\xc4\x93ja Nokia telesakaru iek\xc4\x81rtu noda\xc4\xbca._NEWLINE_1995. gad\xc4\x81 Igaunij\xc4\x81 tika atkl\xc4\x81ts meitas uz\xc5\x86\xc4\x93muma Radiolinja Eesti AS GSM t\xc4\xabkls._NEWLINE_1990. gadu vid\xc5\xab Helsinku telefona asoci\xc4\x81cija (HPY, v\xc4\x93l\xc4\x81k\xc4\x81 Elisa) s\xc4\x81ka ieg\xc5\xabt liel\xc4\x81ku da\xc4\xbcu uz\xc5\x86\xc4\x93mum\xc4\x81 Finnet._NEWLINE_1998. gad\xc4\x81 HPY ieguva Radiolinja kontrolpaketi._NEWLINE_2002. gad\xc4\x81 Radiolinja nosl\xc4\x93dza vieno\xc5\xa1anos ar starptautisko mobilo operatoru Vodafone._NEWLINE_2004. gada 1. j\xc5\xablij\xc4\x81 Radiolinja tika iek\xc4\xbcauta Elisa vienot\xc4\x81 strukt\xc5\xabr\xc4\x81 un turpm\xc4\x81k darboj\xc4\x81s ar z\xc4\xabmolu Elisa.'